CELEX: 62021TN0743
Language: sk
Date: 2021-11-22 00:00:00
Title: Vec T-743/21: Žaloba podaná 22. novembra 2021 – Ryanair/Komisia

24.1.2022   
            
            
               SK
            
            
               Úradný vestník Európskej únie
            
            
               C 37/50
            
         
      Žaloba podaná 22. novembra 2021 – Ryanair/Komisia
      (Vec T-743/21)
      (2022/C 37/65)
      Jazyk konania: angličtina
      
         Účastníci konania
      
      
         Žalobkyňa: Ryanair DAC (Swords, Írsko) (v zastúpení: E. Vahida, F-C. Laprévote, V. Blanc, D. Pérez de Lamo, S. Rating a I.-G. Metaxas-Maranghidis, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej zo 16. júla 2021 o štátnej pomoci SA. 57369 (2020/N) – Portugalsko – Rescue aid to TAP SGPS (1) a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod založený na tvrdení, že žalovaná sa dopustila nesprávneho právneho posúdenia a zjavne pochybila v jej posúdení, keď vyhlásila, že štátna pomoc patrí do vecnej pôsobnosti usmernení k štátnej pomoci, bez toho, aby správne určila, či sú ťažkosti žiadateľa príliš vážne na to, aby ich vyriešil sám, a sú vnútorne spojené, alebo sú výsledkom svojvoľného rozdelenia nákladov v rámci skupiny ku ktorej patrí.
               
            
                  2.
               
               
                  Druhý žalobný dôvod založený na tvrdení, že žalovaná nesprávne uplatnila článok 107 ods. 3 písm. c) ZFEÚ. Namieta sa, že kontrola žalovanej týkajúca sa splnenia podmienky zlučiteľnosti, že pomoc by mala prispieť k cieľu spoločného záujmu a jej posúdenie vhodnosti a proporcionality pomoci na záchranu a jej nepriaznivých účinkov obsahujú nesprávne právne posúdenia a zjavne nesprávne skutkové posúdenia.
               
            
                  3.
               
               
                  Tretí žalobný dôvod založený na tvrdení, že napadnuté rozhodnutie porušuje zásady zákazu diskriminácie a slobodného poskytovania služieb (uplatňované na leteckú dopravu prostredníctvom nariadenia (ES) č. 1008/2008 (2)) a tiež zásadu slobody usadiť sa.
               
            
                  4.
               
               
                  Štvrtý žalobný dôvod založený na tvrdení, že žalovaná neiniciovala formálne vyšetrovacie konanie napriek vážnym ťažkostiam a porušila procesné práva žalobkyne.
               
            
                  5.
               
               
                  Piaty žalobný dôvod založený na tvrdení, že napadnuté rozhodnutie porušuje povinnosť Komisie podľa článku 296 ods. 2 ZFEÚ uviesť odôvodnenie.
               
            
         (1)  Ú. v. EÚ C 345, 2021, s. 1.
      
         (2)  Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (prepracované znenie) (Text s významom pre EHP) (Ú. v. EÚ L 293, 2008, s. 3).